Скакова З.С.,

қазақ тілі және әдебиет пәнінің әдіскері

**Қалалық білім беру бөліміне**

**анықтама**

**«Тіл туралы» Заңды және 2020 - 2025 жылдарға арналған Қазақстан Республикасында Тіл саясатын іске асырудың мемлекеттік бағдарламасының қаланың білім беру ұйымдарында жүзеге асыру туралы**

**(№ 10 мектеп - гимназия, № 2, 7, 10, 27, 30, 36 мектептер)**

**25.12.2020 ж.**

«Қазақстан-2050» стратегиясы-қалыптасқан мемлекеттің жаңа саяси бағыты» атты Жолдауында Қазақстан Республиасынң Президенті мемлекеттік тілге басты назар аудару керектігін баса айтты.

Қазақ тілі біздің рухани негізіміз. Біздің міндетіміз-оны барлық салада белсене пайдалана отырып дамыту. Біз ұрпақтарымызға бабаларымыздың сандаған буынының тәжірибесінен өтіп, біздіңде үйлесімді үлесімізбен толыға түсетін қазіргі тілді мұраға қалдыруға тиіспіз.

Бұл өзін қадірлейтін әрбір адам дербес шешуге тиіс міндет.

Қазақстан Республикасының 1997 жылғы 11 шілдедегі № 151-І «Тіл туралы» Заңының 4-бабында «Қазақстан Республикасының мемлекеттік тілі - қазақ тілі. Қазақстан халқын топтастырудың аса маңызды факторы болып табылатын мемлекеттік тілді меңгеру - Қазақстан Республикасыныңи әрбір азаматының парызы. Үкімет, өзге де мемлекеттік, жергілікті өкілді және атқарушы органдар Қазақстан Республикасында мемлекеттік тілді барынша дамытуға, оның халықаралық беделін нығайтуға міндетті», - деп көрсетілсе, Қазақстан Республикасы Үкіметінің 2019 жылғы 31 желтоқсандағы № 1045 қаулысымен бекітілген «Қазақстан Республикасындағы Тіл саясатын іске асырудың 2020 - 2025 жылдарға арналған мемлекеттік ***бағдарламасының мақсатында*** қазақ тілінің мемлекеттік тіл ретіндегі толық қанды қызметін қамтамасыз ете отырып, латын графикалы әліпби негізінде қазақ тілін жаңғыртуға, тіл мәдениетін одан әрі арттыруға және тілдік капиталды дамытуға бағытталған үйлесімді тіл саясатын жүргізу делінсе, ***бағдарлама міндеттерінде:***

1. Латын графикалы әліпби негізінде қазақ тілін жаңғырту;

2. Мемлекеттік тілдің этносаралық қатынас тілі ретіндегі рөлін күшейту

2.1 Білім беру саласындағы қазақ тілінің функцияларын кеңейту және оны қолдану мәдениетін арттыру.  
 2.2 Мемлекеттік және мемлекеттік емес сектор ұйымдарында қазақ тілін меңгеру деңгейін арттыру.  
 3. Қазақстан азаматтарының тілдік капиталын дамыту  
деп нақты көрсетілген.

Қалалық білім беру бөлімі осы екі құжатты басшылыққа алып жұмыс істейді.

№ 2, 7, 27, 30, 36 орта мектептері мен 10 мектеп - гимназиясында «Тіл туралы» Заңының № 4, 7, 8, 10,16, 17 (2 ойбөлік), 21, 23 баптары және 2020 - 2025 жылдарға арналған Қазақстан Республикасында Тіл саясатын іске асырудың мемлекеттік бағдарламасының (бұдан әрі Мемлекеттік бағдарлама) мақсат, міндеттер, нысаналы индикаторларды қолдану мен жүзеге асыруға байланысты жүргізіліп жатқан жұмыстар қаралды.

Қазақстан Республикасының «Тіл туралы» Заңы мен Мемлекеттік бағдарламасы нормативті-құқықтық құжат болғандықтан, міндетті түрде өткен оқу жылының сараптамасы мен жаңа оқу жылының оқу жоспарында міндетті түрде көрсетілуі керек.

Ал жоғарыда аталған білім беру ұйымдарына келетін болсақ бұл құжаттар тек қана № 7 орта мектептің жылдық жұмыс жоспарында ғана кездесті, қалған мектептерде (№ 2, 10, 27, 30, 36) бұл құжаттар мүлдем жазылмаған.

«Тіл туралы» Заң мен Мемлекеттік бағдарлама қай жерде және қай жерде қаралды?

1. «Тіл туралы» Заң:

№ 7 (№ 4 хаттама, 05.05.2020), 27 (№1 хаттама, 21.09.2020, №1 хаттама) мектептерде директор жанындағы отырыста қаралса, 10 (№1 хаттама, 21.09.2020) мектепте қазақ тілі мен әдебиеті пәнінің ӘК отырысында қаралған. Ал № 2, 30, 36 мектептерде мүлдем қаралмаған.

2. Мемлекеттік бағдарлама:

|  |  |  |  |  |  |
| --- | --- | --- | --- | --- | --- |
| № | Мектептер | Мемлекеттік бағдарлама | | | |
| Педагогикалық кеңес | Директор жанындағы отырыс | Әдістемелік кеңес | Ата - аналар жиналысы |
| 1 | № 2 | - | № 4 хаттама, 24.11.2020 жыл | - | - |
| 2 | № 7 | - | № 4 хаттама, 25.05.2020 жыл | - | - |
| 3 | № 10 | - | № 3 хаттама, 13.11. 2020 жыл | - | - |
| 4 | № 27 | - | № 1 хаттама, 21.09. 2020 жыл | - | - |
| 5 | № 30 | - | № 3 хаттама, 26.11. 2020 жыл | - | - |
| 6 | № 36 | № 3 хаттама, 10.01. 2020 жыл | - | - | - |

***Қорытынды:*** Мемлекеттік бағдарлама барлық мектептерде қаралған.

Бұл құжаттар жылына бір рет педагогикалық немесе директор жанындағы немесе әдістемелік кеңесте, сонымен қатар ата-аналар жиналысында міндетті түрде қаралу керек.

Мектептер ата-аналар жиналысында бұл құжаттарды қарастырмайды. Сондықтан мемлекеттік тілді үйренудің маңыздылығына ата - аналар тарапынан тиісті көңіл бөлінбейді. Дегенмен, «Тіл туралы» Заңның 23-бабында: «Тілдің дамуы мемлекеттік тілдің басымдығын және іс қағаздарын жүргізуді қазақ тіліне кезең - кезеңмен көшіруді көздейтін Мемлекеттік бағдарламамен қамтамасыз етіледі.

Мемлекеттік бағдарламаның мақсатында қазақ тілінің мемлекеттік тіл ретінде толыққанды жұмыс істеуін қамтамасыз ету қажет екендігі көрсетілген.

***Бірақ, өкінішке орай, мектеп әкімшілігі бұл мәселеге тиісті мән бермейді.***

Тіл туралы Заңның 4 бабында Қазақстан Республикасының мемлекттік тілі - қазақ тілі, ал мемлекеттік тілді меңгеру - Қазақстан Республикасының әрбір азаматының парызы екендігі басым айтылған. Сондықтан осы бапты негізге ала отырып, барлық жүргізілетін құжаттар, іс-шаралар алдымен мемлекеттік тілде өтуі қамтамасыз етілуі керек.

Тіл туралы Заңның 7 бабында Тілдердің қолданылуына кедергі келтіруге жол бермеу деген бап нақты жазылып тұр. Бұл дегеніміз - кез-келген Қазақстан азаматы қай тілді қолдануын өзі таңдап алуы қажет. Егер сөз сөйлеуші қазақ тілін таңдап алса, оның презентациясы орыс тілінде немесе керісінше орыс тілін таңдап алса, презентациясы қазақ тілінде болуы қажет.

Бұл бап жоғарыда аталған мектептердің ішінде № 36 мектепте ғана орындалған. ***Басқа № 2, 10, 27, 30, 36 мектептерде бұл бап орындалмаған.***

Осы Заңның 8 бабында Мемлекеттік тіл Қазақстан Республикасы мемлекеттік

органдарында іс қағаздарын жүргізу тілі болып табылады, орыс тілі ресми түрде қазақ тілімен тең қолданылады деп көрсетілген. № 2, 7, 10, 27, 30, 36 мектептерде барлық іс қағаздар орыс тілінен қазақ тіліне аударылған. Аудармада қателер кездеседі, себебі іс қағаздарын жүргізіп отырған аудармашы мамандар емес, қазақ тілі мұғалімдері. ***Бұл туралы мектеп директорларына 2.11.2018 жылы өткен ҚБББ Кеңесінде ескертілген.***

***Қорытынды:*** Аударма жасалынған кезде тура аударма емес, сөйлемдердің мазмұны сақталуы қажет, сондықтан аудармашы мамандығы бар немесе сертификаты бар мамандар жұмысқа тартылуы қажет.

Тіл туралы Заңның 10 бабында Құжаттама жүргізу тілі мемлекеттік тілде және орыс тілінде қамтамасыз етіледі деп көрсетілген*.* № 2, 7, 10, 27, 30, 36 мектептерде бұл үрдіс дұрыс жолға қойылған, барлық хаттамалар (педагогикалық кеңес, директор жанындағы отырыс, әдістемелік отырыс, өндірістік жиналыс) екі тілде жүргізіліледі.

Мемлекеттік бағдарламада білім беру саласында мемлекеттік тілдің қолдану саласын кеңейту, мәртебесін жоғарылату маңызды міндеттер болып табылады. Ендеше, бұл міндет мектеп басшыларынан, әкімшіліктен басталуы керек.

Бүгінгі таңда қазақ тіліне басшылық жасайтын оқу ісі меңгерушілердің тілді меңгеру деңгейлері:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Мек**  **теп** | **Аты-жөні** | **Еңбек өтілі** | **Басқару қызметіндегі еңбек өтілі** | **Мамандығы** | **Санаты** | | **МТ білуі** |
| **з** | **с** |  |
| **1** | № 2 | Ж.А.Тойымбаева | 23 жыл | 1,5 жыл | Қазақ тілі мен әдебиеті мұғалімі | + |  | + |
| 2 | № 7 | Д.Д.Бокеева | 22 жыл | 5 жыл | Қазақ тілі мен әдебиеті мұғалімі | + |  | + |
| 3 | № 10 | А.Т.Нуржакупова | 21 жыл | 4 жыл | Қазақ тілі мен әдебиеті мұғалі |  | + | + |
| 4 | № 27 | Л.К.Мухаметжанова | 20 жыл |  | Тарих пәнінің мұғалімі |  | + | + |
| 5 | № 30 | Г.Т.Миржакупова | 26 жыл | 2 жыл | Қазақ тілі мен әдебиеті мұғалімі | + |  | + |
| 6 | № 36 | Д..Г.Байжуминова | 22 жыл | 5 жыл | Қазақ тілі мен әдебиеті мұғалімі | + |  | + |

Кестеден көріп отырғандарыңыздай, жоғарыдағы оқу ісінің меңгерушілері мемлекеттік тілді меңгергенмен, № 27 мектептің оқу ісінің меңгерушісі маман емес.

Қазақстан Республикасы Білім және ғылым министрлігінің 2010 жыл 23 тамыздағы № 363 бұйрығы бойынша оқыту орыс тілінде жүргізілетін мектептерде қазақ тілін оқытудың деңгейлік оқу бағдарламасы бойынша стандарты енгізілді: А1, А2, В1, В2 деңгейлері (тілдерді оқытудың еуропалық стандарты) деңгейлік оқу бағдарламасын енгізу ерекшеліктерді көздейді.

Оқу ісінің меңгерушісі маман-филолог болмаса, бұл бағдарламаны түсінуі, стандартпен жұмыс істеуі, пәнге басшылық жасауы қиын. Маманның жетекшілік етуі пән бойынша оқушылардың білім сапасын арттыруға және ҰБТ-ға дайындық бойынша ӘК мұғалімдерінің жұмысын тиімді ұйымдастыруға әсер етеді.

Қаланың орыс тілінде білім беретін 37 мектебінің 11-інде ***(№ 5, 8, 12, 14, 29, 33, 37, 38, 42, мектеп-интернат, Исток)*** қазақ тіліне басшылық жасайтын оқу ісінің меңгерушілері маман емес. Бұл кемшіліктер біздің өңірге Қазақстан Республикасы Білім және ғылым министрлігінің бас сарапшысы Р.М.Баттал келгенде, яғни 2010 жылы байқалған, бірақ бұл кемшілік әлі күнге дейін өз шешімін тапқан жоқ.

***Қандай шешу жолдары бар?*** Егер әр мектепте пәнге жетекшілік ету мүмкіндігі болмаса, онда ӘК басшыларына тілді қарауға өкілеттік беру және пән мұғалімдерінің деңгейлік оқу бағдарламасын енгізу бойынша жауапкершілігін күшейту.

Жалпы мемлекеттік талаптарға сәйкес оқытуды бақылауда әкімшіліктің қызмет түрі - мектепішілік бақылаудың ерекше маңызы бар. Осы жағдайда мектептегі оқу ісінің меңгерушілері ішкі бақылау мониторингіне сүйене отырып, оқу қызметінің нәтижелерін арттыруға бағытталған басқарушылық шешімдерді қабылдау мақсатында оқу қызметінің нәтижелерін үнемі қадағалау, оларды қорытындылап және салыстырмалы талдау жасап отыру қажет.

№ 2, 27, 30, 36 мектептер мен 10 мектеп-гимназиясында мектепішілік бақылауында үлкен кемшіліктер бар екені анықталды. Жоғарыда атап өткендей, Өскемен қаласының орыс мектептері 2010-2011 жылы екінші тілді деңгейлеп оқытудың еуропалық стандартына көшкен. Ал 2015-2016 оқу жылынан бері, яғни Үштілділікті білім беруді енгізгеннен бастап Ф.Ш.Оразбаеваның басшылығымен құрылған оқулықтармен жұмыс жасап жатырмыз. Бұл оқулықтар еуропалық стандартқа негізделген, яғни тіл үйретудің 4 деңгейі (тыңдалым, оқылым, айтылым, жазылым) және тілдік бағдар. Мектепішілік бақылауда осы дағдылар нақты көрсетілуі керек ***(тек қана № 7 мектепте «Оқу жылының басында қазақ, орыс, ағылшын тілдерінде сөйлеу, оқу, тыңдау, жазу дағдыларын тексеру», -деп көрсетілген)*** яғни жыл көлемінде оқушыларды осы дағдылар негізінде бақылау керек, бірақ жоғарыда аталған № 2, 10, 27, 30, 36 мектептерде әлі де «Қазақ тілі сабағының берілуі», «Қазақ тілі мен әдебиет сабағының берілуі», «1-4 сыныптарда қазақ тілінің берілуі» және т.б. жалпылама сөйлемдер кездеседі. Бұл туралы мектеп директорларына 24.11.2017 жылы өткен ҚБББ Кеңесінде, ал оқу ісінің меңгерушілеріне 18.04.2018 жылы әдістемелік кеңесте ескертілген. Бірақ нәтижесі жоқ...

Мұғалімдердің кадрлық құрамы, санаттары, курстары.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Мек  теп | Барлық  мұғалім  дер | Білімі | | Санаты | | | ЖББМ | ҚО |
| жоғары | Арнау  лы орта | З | С | М |
| 1 | № 2 | 7 | 7 | - | 5 | 1 | - | 7 | 7 |
| 2 | № 7 | 15 | 15 | - | 5 | - | 3 | 13 | 15 |
| 3 | № 10 | 8 | 8 | - | 3 | 2 | 1 | 7 | 8 |
| 4 | № 27 | 9 | 9 | - | 1 | 2 | 1 | 7 | 9 |
| 5 | № 30 | 11 | 11 | - | 3 | 3 | 4 | 11 | 11 |
| 6 | № 36 | 11 | 11 | - | 2 | 2 | - | 11 | 11 |
| **Барлығы** | | **66** | **66 (100 %)** | **-** | **19 (28,7%)** | **10 (15,1%)** | **9 (13,6 %)** | **5(13,6 %)** | **66** |

***Қорытынды:*** Кестеден көріп отырғанымыздай, 6 мектепте жұмыс істейтін барлық 66 мұғалімнің барлығы жоғары білімді. 2017-2018 оқу жылынан бастап педагогтарды аттестаттаудың жаңа үлгісі енді. Осы негізде мұғалімдердің 19-ы (28,7%) педагог - зерттеуші, 10-ы (15,1%) педагог - сарапшы, 9-ы (13,6 %) педагог - модератор. ЖББМ бойынша 5 (13,6%)мұғалім өтпесе, қазіргі оқу үдерісіне байланысты ҚО-дан барлық 66 (100 %) мұғалім түгел өткен.

Педагог зертеушілер мен сарапшылардың оқушыларының нәтижелері:

|  |  |  |  |  |
| --- | --- | --- | --- | --- |
| **№** | **Мектеп** | **Олимпиада** | **Мұғалімнің аты - жөні** | **Орны** |
| 1 | № 2 | Қазақ тілі және әдебиет пәнінен пәндік олимпиада (қалалық)  Облыстық - 0  Республикалық - 0  Қ.О.Бітібаева атындағы - 0 | С.Е.Кумарханова, Ж.М.Омарова, Н.О.Мухаметчанова, Қ.Ж.Бельгеубаева | ІІ орын, ІІ орын  ІІ орын, І орын |
| 2 | № 7 | Г.А. Балтабаева | ІІ, ІІІ орын |
| 3 | № 10 | А.А.Беркутова, Г.Е.Жыкбаева | ІІ орын, ІІІ орын |
| 4 | № 27 | Нәтиже жоқ |  |
| 5 | № 30 | Ақпарат ерген жоқ |  |
| 6 | № 36 | Г.А.Балтабаева, А.С.Уликбекова | ІІ орын, ІІІ орын |

***Өзекті мәселе мынада,*** соңғы 3 жылдың ішінде ***№ 2, 7, 10, 27, 30, 36 мектептердегі*** 19 зерттеуші мен 10 сарапшының бірде - бірі қалалық кәсіби байқау «Жыл мұғаліміне» қатыспаған, тиісті деңгейде жұмыс атқармаған.

19 педагог - зерттеушінің ешқандай зерттеу жұмыстары жоқ, тек № 27 мектептің Мұғалімі Б.Ш. Мукановта ғана авторлық бағдарлама бар.

Педагогтардың біліктілік арттыру курстарынан уақытында өтуі мен санаттарының жоғары болуы білім сапасына да әсер етеді. Қазақ тілі пәні бойынша соңғы 3 жылдың салыстырмалы сарамтамасына тоқталатын болсақ:

|  |  |  |  |  |  |
| --- | --- | --- | --- | --- | --- |
| № | Мектеп | Білім сапасы | | | Динамика |
| 2018-2019 оқу жылы | 2019-2020 оқу жылы | 2020-2021 оқу жылы (1-тоқсан) |
| 1 | № 2 | 95,3 % | 81 % | 71,4 % | - 9,6 % |
| 2 | № 7 | 84,5 % | 93,3 % | 88 % | + 3,5 % |
| 3 | № 10 | 89 % | 89 % | 90 % | +1 % |
| 4 | № 27 | 74 % | 79 % | 80 % | + 6 % |
| 5 | № 30 | 77 % | 77 % | 81 % | +4 % |
| 6 | № 36 | 63 % | 70 % | 74 % | + 11% |

***Қорытынды:*** барлық мектептер 70 %-дан жоғары бірқалыпты тенденцияны ұстап тұр, № 2 мектептен басқа барлық мектептерде өсу динамикасы байқалады.

Білім сапасының нәтижесі бойынша мектеп оқушыларының барлығы мемлекттік тілді жоғары дәрежеде меңгерген. Егер солай болса, неге не мұғалімдер де, не оқушыларда жоғары деңгейде облыстық, республикалық деңгейде жетістіктер жоқ.

Мемлекттік бағдарламаның нысаналы индикаторының 2.1. тармақшасында мемлекеттік тілді В2 деңгейінде меңгерген қазақ тілінде оқытпайтын мектептер түлектерінің үлесі 30% - деп көрсетілген, ендеше 11 сыныптарға тоқталайық:

|  |  |  |  |  |  |
| --- | --- | --- | --- | --- | --- |
| № | Мектеп | Білім сапасы | | | |
| 2018-2019 оқу жылы | 2019-2020 оқу жылы | 2020-2021 оқу жылы (1-тоқсан) | **Жалпы** |
| 1 | № 2 | 85 % | 70,3 % | 72 % | **75,7 %** |
| 2 | № 7 | 82 % | 74 % | 82 % | **79,3 %** |
| 3 | № 10 | 96 % | 97 % | 90 % | **94,3 %** |
| 4 | № 27 | 71,4 % | 61,2 % | 79 % | **70,5 %** |
| 5 | № 30 | 70 % | 73 % | 73,6 % | **72,2 %** |
| 6 | № 36 | 61 % | 83 % | 75 % | **73 %** |

***Қорытынды:*** барлық мектептер 70 %-дан жоғары білім сапасын беріп отыр, бұл нақты дерек болса, онда бұл мектептердің 11 сынып оқушылары бағдарлама бойынша еркін түрде әр түрлі тақырыпта мемлекеттік тілде сұхбаттаса ала ма? Егер солай болса, неге облыстық пәндік олимпиадаларда жеңістер жоқ.

Оқушылардың білім, білік, дағдылары мен жазбаша, ауызша тілдерін дамытуда олимпиадалардың да алатын рөлі ерекше. Олипиадалар қорытындысы: (М-мектепішілік, Қ-қалалық, О-облыстық, Р-республикалық):

|  |  |  |  |  |  |
| --- | --- | --- | --- | --- | --- |
| **№** | **Мектеп**  **тер** | **2018-2019 оқу жылы** | **2019-2020 оқу жылы** | | **2020-2021 оқу жылы** |
| **Пәндік олимпиадалар** | | | | | |
| 1 | № 2 | Қалалық - қатысу  М - 16, О - 22, Р - 12 | | І орын-1, ІІІ орын-3  М - 11, О - 9, Р - 19 | І орын-1,ІІІ орын-1  М - 10, О - 22, Р - 18 |
| 2 | № 7 | ІІ орын-2,ІІІ орын-1  М - 7, О - 2, Р - 1 | | ІІ орын -2, ІІІ орын - 2, М - 8, О - 1, Р - 2 | «Зерде» қатысу  М - 7, О - 2, Р - 1 |
| 3 | № 10 | І орын-1,ІІ орын-1, ІІІ орын - 2 М - 10, О - 6, Р - 4 | | ІІ орын - 2, ІІІ орын - 2  М - 8, О - 6, Р - 5 | Қалалық 10 оқушы қатысу  М - 6, О - 6, Р - 4 |
| 4 | № 27 | І орын-1, ІІ орын - 14, ІІІ орын - 18, М - 11, О - 4, сертификат - 5 | | ІІ орын - 2, ІІІ орын - 1, М - 18, О - 7, Р - 6, сертификат | Қашықтықтан І орын - 22, ІІ орын - 8, сертификат - 8  М - 8, О - 5, Р - 17 |
| 5 | № 30 | Қ.Бітібаева - І орын, ІІ орын-2, ІІІ орын -2, М - 16, О - 23, Р - 1 | | ІІ орын - 2,ІІІ орын-2  М - 17, О - 20, Р - 10 | ІІ орын-2, ІІІ орын - 2  М - 16, О - 16 |
| 6 | № 36 | ІІІ орын - 2, ІІІ орын - 4  М - 5, О - 4, Р - 10 | | ІІ орын-1, ІІІ орын-1  М - 2, О - 5, Р - 4, | ІІ орын-1, ІІІ орын- 1 |

***Қорытынды:*** кестеде көрініп тұрған облыстық, республикалық олимпиадалардың көбі ақылы олимпиадалар.Әсіресе «Айналайын».

Мемлекеттік тілдің мәселесін көтеруде жаңа заманауи технологиямен жабдықталған кабинеттердің өзіндік рөлі бар. Жоғарыда аталған мектептердің

материалдық - техникалық базасы мен кабинеттердің қазіргі заман талабына сай жабдықталуына келетін болсақ:

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Мектеп** | **Кабинет саны** | **Абай кабинеті** | **Лингофонды** | **Мультимедиялық** | **Моно блок** | **Жай** |
| 1 | № 2 | 2 | 1 | 1 | - | - | - |
| 2 | № 7 | 3 | 1 | - | 1 | 2 | - |
| 3 | № 10 | 4 | бұрыш | - | 1 | 1 | - |
| 4 | № 27 | 3 | зал | 2 | 2 | 2 | 1 |
| 5 | № 30 | 2 | бұрыш | - | 1 | 2 | - |
| 6 | № 36 | 4 | 1 | - | 1 | 4 | - |
| **Барлығы:** | | **18** | **3** | **3 (16,66%)** | **6 (33,33%)** | **11(61,11%)** | **1(5,5%)** |

***Қорытынды:*** Жоғарыда аталған мектептерде барлығы 18 кабинет бар. Кабинеттер негізінен моноблокпен **11 (61,11%)** ғана толық жабдықталған. Орыс мектептерінде қазақ тілі екінші тіл болып оқытылатындықтан лингофонды кабинет керек, бірақ мұндай кабинет **3 (16,66%)** мектепте ғана бар.

Ал бір жыл бойы дүркіретіп тойлап жатқан ұлы ақынымыз Абайдың 175 жылдық мерекесіне № 10, 30 мектептерден бұрыш қана бұйырыпты. Ұлы ақынның 175 жылдық мерейтойына байланысты ұйымдастырылған сайыс бойынша Абай кабинетінен № 2 мектеп - ІІ орын, № 7 мектеп - ІІІ орын, № 36 мектеп - сертификат иеленсе, Абай залынан № 27 мектеп І орын иеленді.

Мемлекеттік бағдарламаны жүзеге асыруда мектеп кітапханасының рөлі де үлкен. Себебі, бағдарлама міндетінде ғылыми-көпшілік әдебиет саласын дамыту көзделеді. Бұл тікелей кітапхана жұмысы.

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Мек**  **теп** | **Барлық фонд** | **Қазақша** | **Орысша** | **Газет-журналдар** | **Қазақша** | **Орысша** |
| 1 | № 2 | 10751 | 160 **(1,48 %)** | 10562 **(98,24 %)** | 23 | 5 **(21,7 %)** | 21**(91,3 %)** |
| 2 | № 7 | 13518 | 812 **(60,0 %)** | 12332 **(91,22 %)** | 19 | 7 **(36,84 %)** | 12 **(63,15%)** |
| 3 | № 10 | 29043 | 2317 (**7,97 %)** | 26726 **(92,02 %)** | 21 | 9 **(42,8 %)** | 12 **(57,1 %)** |
| 4 | № 27 | 25503 | 1753 (**6,87 %)** | 2250 **(88,22 %)** | 1560 | 852 **(54,6 %)** | 708 **(45,3 %)** |
| 5 | № 30 | 22683 | 1233(**5,43 %)** | 19145 **(88,22 %)** | 15 | 3 **(20 %)** | 12 **(80 %)** |
| 6 | № 36 | 22137 | 2561(**11,56 %)** | 18114 **(81,82 %)** | - | - | - |
| **Барлығы:** | | **123 635** | **8836 (7,14 %)** | **89129 (72,09 %)** | **1638** | **876 (53,47 %)** | **765 (46,70 %)** |

***Қорытынды:*** Кестеден мектептің кітапхана қорының жалпы санында қазақ тіліндегі көркем әдебиеттің төмендігі байқалады. Мерзімді басылымдар (газеттер, журналдар) № 36 мектептен басқа, барлық мектептерде болғанмен, сандық көрсеткіші өте төмен.

***Өзекті мәселе мынада,*** кітапхана қоры мен оқулықтар жөніндегі әдіскердің айтуы бойынша 2020 жылы балалар мен көркем әдебиет басылымдарды рәсімдеу үшін қаражат бөлінбеген, яғни, қаражат бюджеттен бөлінбейді.

«Тіл туралы» Заңның 17 бабының 2 ойбөлігінде «Мәдени шаралар мемлекеттік тілде, қажет болған жағдайда басқа да тілдерде жүргізіледі», - делінсе, Мемлекеттік бағдарламада тіл мәдениетін жетілдіру сауаттылықты көтеруге байқаулық іс-шаралар кешенін ұйымдастыру мен өткізу арқылы іске асырылатын болады деп нақты көрсетілген.

№ 27 мектептен басқа, № 2, 7, 10, 30, 36 мектептерде бірде - бір мәдени шаралар мемлекеттік тілде өтпейді. Тіл саясатына байланысты мектептерден төмендегідей іс - шаралар талап етіліп, қыркүйек айында барлық жоспарлар (Тілдер күні, мемлекеттік Тіл күні, көптілділікті білім беру) жіберілген.

1. Қазақстан Республикасының мемлекеттік мерекелерінде іс-шара әнұран айтудан басталуы керек (№ 2 мектепте әр дүйсенбі күні бұл үрдіс орындаладығана).

2. Жыл сайын тілдер күні мен мемлекеттік Тіл күніне іс-шаралар өткізу. Тілдер күні № 7, 10, 27, 30 мектептерде, ал мемлекеттік Тіл күні № 2, 10, 27 мектептерде өткізілген.

***Қорытынды:*** № 2, 7, 10, 30, 36 мектептерде мемлекттік тілдің аясында жұмыс жасау өз дәрежесінде емес, сондықтан мектеп әкімшілігі осыған көңіл бөлу қажет.

Мемлекттік тілдің рөлін жүзеге асыруда мектепте жүргізілетін үйірмелер оқушылырдың пәнге деген қызығушылықтарын арттырып қана қоймайды, тіл үйренуге деген белсенділіктерін арттырады. Үйірмелерге тоқталсақ:

|  |  |  |  |  |  |  |
| --- | --- | --- | --- | --- | --- | --- |
| **№** | **Мектеп**  **тер** | **Үйірме саны** | **Үйірменің**  **атаулары** | **Барлық оқушылар саны** | **Нәтижесі** | |
| **қалалық** | **облыстық** |
| 1 | № 2 | 7 | «Жас лингвист», «Мен қазақ тілінде сөйлеймін», «Қызықты грамматика», «Сиқырлы үйірме», «Сиқырлы үйірме», «Мен полиглотпын», «Тіл мәдениеті» | 70 | Қалалық пәндік олимпиадалар, «Жарқын болашақ» қалалық кезең, Абайдың 175 жылдығына арналған шаралар | Облыстық «Айналайын», қашықтықтан өткен олимпиадалар, «Әнді сүйсең, менше сүй» және т.б. |
| 2 | № 7 | 4 | «Қуыршақпен ойнау, қазақ тілін үйрену өте қызықты», «Біз қазақ тілін үйренеміз», «Қызықты грамматика», «Қуыршақты театр» | 48 | Қалалық пәндік олимпиадалар, «Жарқын болашақ» қалалық кезең, Абайдың 175 жылдығына арналған шаралар | «Айналайын», қашықтықтан өткен олимпиадалар, «Полиглот», Абайдың 175 жылдығына арналған шаралар |
| 3 | № 10 | **Үйірме жоқ** | | | | |
| 4 | № 27 | 7 | * «Ана тілім», «Ертегілер еелінде», «Қазақ тілін үйренеміз», «Абайға апарар жол», «Жас қаламгер», «Абай әлемі» | 102 | Қалалық пәндік олимпиадалар, «Жарқын болашақ» қалалық кезең, Абайдың 175 жылдығына арналған шаралар | «Айналайын», қашықтықтан өткен олимпиадалар, Абайдың 175 жылдығына арналған шаралар |
| 5 | № 30 | 3 | «Тілашар», «Сөз мерген»,  «Дарын» |  | Қалалық пәндік олимпиадалар, «Жарқын болашақ» қалалық кезең | «Айналайын», Абайдың 175 жылдығына арналған шаралар |
| 6 | № 36 | 1 | «Тілі байдың – ойы да бай» | 16 | Қалалық пәндік олимпиадалар, «Полиглот», «Абайды оқы, таңырқа» | «Айналайын», «Полиглот», «Абайдың өлеңдері» |

***Қорытынды:*** № 10 мектеп - гимназиясы қаладағы тілдік ортаны дамытушы мектептердің бірі болғанымен, мемлекттік тілді үйретуге аса көңіл бөліп отырған жоқ. Қалған мектептердің үйірме жұмыстарының өз деңгейінде өтіп жатқанын ерекше атап өтуге болады.

Бүгінгі күні айтпасқа болмайтын үлкен мәселе Абай Құнанбайұлының 175 жылдық мерей­тойы. Бұл мерекені дайындау және өткізу жөнін­дегі іс - шараны ұйымдастыруда Өскемен қаласының білім беру бөлімі де тыс қалған жоқ. Жоспар жасалынып, қаланың барлық білім беру ұйымдарына жіберілді, қазіргі таңда белгілі бір жүйеде, бірізділікпен көптеген жұмыстар жүргізілді.

2020 - 2021 жаңа оқу жылынан бастап ***«Абайтану» курсы вариативтік сағат есебінен*** барлық білім беру ұйымдарының ***5 - 8 сыныптарына*** енгізіледі.

Қаланың барлық мектептерінде ***«Абайтану» залы, «Абайтану» кабинеті, «Абайтану» бұрышы*** ұйымдастырылды. Қала бойынша барлық 50 мектептің 42 - сі (84%) қатысты.

Абай Құнанбайұлының 175 жылдық мерейтойы аясында өтетін XXI республикалық Абай оқуларының ***облыстық кезеңіне*** қала мектептерінен ***6 оқушы қатысса,*** «Абай әлемі» атты байқаудың ***облыстық кезеңіне 8 оқушы*** қатысты. ***3 оқушы республикадан*** орын алды***.***

Абай Құнанбайұлының 175 жылдығына орай ұйымдастырылған облыстық «Абай оқулары - 2020» байқауы мен қазақ тілі мен әдебиетінен өткен облыстық олимпиадаға қала мектептерінен барлығы 236 оқушы қатысып, оның ***109-ы (46,18%)*** жүлдегер атанды.

Абай Құнанбайұлының 175 жылдық мерейтойы аясында ұйымдастырылған Республикалық «Жарқын болашақ» қазақ тілі олимпиадасының қалалық кезеңіне қала бойынша 176 оқушы қатысып ***оның 60-ы (34,09%)*** жүлделі орынға ие болды.

Өскемен қаласының әкімдігі ұйымдастырған Абайдың 175 жылдық мерейтойына байланысты үш тілде өтілетін үздік өлең оқу іс - шарасына ***42 оқушы*** қатысып, ***оның 30-ы (71,4%) жүлдегер*** атанды.

Қараша айында жыл сайын өтілетін дәстүрлі «Абай оқулары» болды. Оның 5-ші кезеңі қазақ, орыс, ағылшын, неміс, француз тілінде өтті. Бұл қалалық сайысқа барлығы ***106 оқушы*** қатысып, ***оның 71-і (66,9%)*** жүлдегер атанды.

Енді жоғарыда атлған мектептердің жетістіктеріне тоқталсақ (қашықтықтан):

|  |  |  |  |  |  |
| --- | --- | --- | --- | --- | --- |
| **№** | **Мектеп** | **Облыстық** | **Нәтижесі** | **Республикалық** | **Нәтижесі** |
| 1 | № 2 | Интерактивті диктант  (8-10 сынып) | 20 оқушы қатысты | «Өлең сөздің патшасы», «Қыс» өлеңін мәнерлеп оқу  «Көркем жазу» атты сайыс | І орын - 6  ІІ орын - 4 |
| 2 | № 7 | «Абай оқулары» байқауы | ІІ, ІІІ дәрежелі диплом | «Абай оқулары» байқауы, «Абайды оқы, таңырқа» | І орын - 2  І дәрежелі диплом |
| 3 | № 10 | «Абай жолы» зияткерлік байқауы | І орын - 2  ІІ орын - 5  ІІІ орын - 1 | «Абай оқулары» байқауы | ІІ орын - 3 |
| 4 | № 27 | Мәнерлеп оқу сайысы  Ғылыми-практиклық конференция | І орын - 2 | «Абай - дана, Абай - дара қазақта»  «Сөз шеберлер «байқауы | І орын - 1  ІІІ орын - 1 |
| 5 | № 30 | «Жарын болашақ» пәндік олимпиадасы (Абайға арналған) | ІІІ орын - 1 | «Әлем таныған ұлы Абай» | ІІ орын – 1  І, ІІ дәрежелі диплом |
| 6 | № 36 | «Абай қазақ поэзиясының биік шыңы» | ІІІ орын - 1 | «Ұлы даланың ұлы тұлғасы - Абай», «Абай - дана, Абай - дара қазақта» | І орын - 6  ІІ орын - 2 |

Аталған мектептердегі қабырғаға ілінген ақпараттардың маңызы өте зор. Ақпараттарда жазылған мәтіндер Қазақстан Республикасының «Тіл туралы» Заңының 21 бабына сәйкес.

Қорыта айтқанда, № 2, 7, 27, 30, 36 орта мектептері мен 10 мектеп - гимназиясында «Тіл туралы» Заңды және 2020 - 2025 жылдарға арналған Қазақстан Республикасында Тіл саясатын іске асырудың мемлекеттік бағдарламасыныңжүзеге асырылуы әлі де үстіртін қаралатыны анық байқалады.

Пәннің берілу деңгейін көтеруді, барлық іс шараларды, байқауларды екі тілде өткізуді практика жүзінде іске асыруды, оқушылардың мемлекеттік тілге деген көзқарастарын көтеріп, олардың мемлекеттік тілде қарым-қатынас жасау дағдыларын дамыту арқылы ғана біз тілдің мәртебесін көтере аламыз.

**ӘГК әдіскері З.С.Скакова**

**25.12.2020 жылғы ҚБББ Кеңесінің шешімі**

**«Тіл туралы» Заңды және 2020 - 2025 жылдарға арналған Қазақстан Республикасында Тіл саясатын іске асырудың мемлекеттік бағдарламасының қаланың білім беру ұйымдарында жүзеге асыру туралы**

**24.05.2019 ж.**

№ 2, 7, 27, 30, 36 орта мектептері мен 10 мектеп - гимназиясында «Тіл туралы» Заңды және 2020 - 2025 жылдарға арналған Қазақстан Республикасында Тіл саясатын іске асырудың мемлекеттік бағдарламасының қаланың білім беруұйымдарында жүзеге асыру туралы сұрағын тыңдай және талқылай отырып, № 2, 7, 27, 30, 36 орта мектептері мен 10 мектеп - гимназиясында Тіл туралы заңмен Мемлекеттік бағдарламаның орындалуына байланысты нақты төмендегідей жұмыстар жүргізіледі:

1. «Тіл туралы» Заңды және 2020 - 2025 жылдарға арналған Қазақстан Республикасында Тіл саясатын іске асырудың мемлекеттік бағдарламасының қаланың білім беру ұйымдарында жүзеге асыру бойынша **с**ұрақтар педагогикалық, әдістемелік кеңестер мен директор жанындағы отырыстарда қаралған.

2. Барлық мектеп құжаттары мен хаттамалар жазуда екітілділік сақталған.

3.Қазақ тілі мұғалімдері өз уақыттарында қайта дайындау курстарынан өткен.

4. № 2, 7, 27, 30, 36 орта мектептері мен 10 мектеп - гимназия оқушылары қазақ тілінде өтілген байқауларға белсене қатысып, қалалық, облыстық, республикалық деңгейде жүлделі орындарға ие болған.

**ҚБББ-нің Кеңесі шешеді:**

**І. Қалалық әдістемелік кабинетке:**

1. «Тіл туралы» Заңды және 2020 - 2025 жылдарға арналған Қазақстан Республикасында Тіл саясатын іске асырудың мемлекеттік бағдарламасының жүзеге асуына көмек беру.

**ІІ. Мектептің директорларына:**

1. «Тіл туралы» Заңды және 2020 - 2025 жылдарға арналған Қазақстан Республикасында Тіл саясатын іске асырудың мемлекеттік бағдарламасының

орындалуына үнемі бақылау жасау **(үнемі).**

2. Мектепішілік бақылауда еуропалық стандартқа байланысты тіл үйретудің деңгейлерін (тыңдалым, оқылым, айтылым, жазылым) және тілдік бағдарды нақты көрсету **(үнемі).**

3. Мұғалімдерді аттестаттау кезінде жарияланған санаттың аттестаттау талаптарына сәйкестігін қадағалау.

**ІІІ. Білім беру ұйымдарының оқу ісі меңгерушілеріне:**

1. Мемлекеттік тілді үйретуде оқушылардың деңгейін В1, В2-ге жеткізу үшін үнемі жұмыстар жүргізу.

2. Сабаққа қатысқан кезде мемлекеттік тілде қарым-қатынас жасауды, ауызекі сөйлеуді дамытуды бақылауға алу және ұсыныс жасау **(үнемі).**

3. Мұғалімдердің кәсіби шеберлік байқауларына қатысуы, ҒПК, КЭС-те авторлық құқықты қорғау және т.б.